Die ProZ.com-forums is 'n ope besprekingsarea waar ProZ.com-gebruikers onderwerpe van gesamentlike belang in 'n relatief ongestruktureerde formaat kan bespreek.
Die ProZ.com-forums is bedoel vir bespreking van dinge wat met vertaling, ProZ.com sélf of die ProZ.com-gemeenskap verband hou. Die forums is nie daar vir 'n ander doel nie. 'n Meer omvattende omskrywing van die doel van die forums is hier beskikbaar.
Om 'n hele forum vir nuwe boodskappe dop te hou, gebruik die opsies in die linkerkolom op die hoofforumbladsy (die 'Forums'-skakel in die kieslys, kliek hier). Daar het jy drie opsies vir elke forum:
Om 'n enkele gesprek dop te hou (wanneer jy byvoorbeeld nie die hele forum waarin dit verskyn, dophou nie), druk die 'Hou gesprek dop"-skakel bo-aan die bladsy wanneer jy die gesprek bekyk. Wanneer dophou geaktiveer is, lees die skakel 'Hou op om gesprek dop te hou', wat jy kan gebruik om dophou te deaktiveer.
Die keuse van items wat gewys word, word half outomaties beheer. Afhangende van die forum word die meeste nuwe gesprekke outomaties op die voorblad vertoon. Wanneer 'n personeellid egter op 'n gesprek afkom wat byvoorbeeld eerder 'n soort persoonlike navraag is as 'n onderwerp vir bespreking, kan hy/sy maak dat die gesprek nie meer op die voorblad gewys word nie. Onderwerpe wat afgesluit is, sal ook moontlik nie meer daar verskyn nie.
ProZ.com-moderators en -personeel kan onderwerpreëls wysig as dit nie beskrywend genoeg van die inhoud van die boodskap is nie. (Dit staan geskryf op die pos- en antwoordvorms, en in die forumreëls.)
Hoekom doen hulle dit? Wel, onderwerpreëls word op die ProZ.com-voorblad gewys. Misleidende of onvolledige onderwerpreëls weerhou mense daarvan om onderwerpe doeltreffend te vind wat hulle interesseer. Onderwerpreëls is ook deel van die opsommings wat gepos word aan mense wat op onderwerpe ingeteken het. Boonop maak onderwerpreëls dit makliker om ou gesprekke te vind. Om hierdie rede is dit belangrik dat onderwerpreëls so geskryf word dat dit so veel as moontlik oor die inhoud van die gesprek sê.
As jy nie 'n boodskap kan vind wat jy geskryf het nie, kan dit wees dat jou boodskap nog goedgekeur moet word voor dit verskyn omdat jy nie 'n werflid is nie en/of jou identiteit nog nie geverifieer is nie.*
Dit kan ook gebeur dat jou boodskap van een kategorie na 'n ander, meer geskikte kategorie verskuif is. Gaan soek die gesprek in die betrokke kategorieë.
Is die Bloubord nuttig? Ja. Voldoen die Bloubord aan almal se verwagtinge? Nee, maar niemand beweer tog dat dit die geval is nie. Dit word wel voortdurend verbeter, teen 'n pas wat in ooreenstemming is met die grootte van ons besigheid.
Die werfstigter wens dat ongeag wat in die "regte lewe" gebeur, ons hier by ProZ.com 'n virtuele area kan skep waar mense van verskillende kulture en teenstrydige standpunte sáám in vrede met taal kan werk.
Hierdie beleid word konsekwent toegepas op alle kontroversiële boodskappe, ongeag die persoonlike standpunte van die moderators. (Wanneer 'n onderwerp afgesluit is of verwyder word, is dit nie 'n aanduiding van die persoon wat dit afsluit se persoonlike standpunt nie.) Neem kennis dat die moderators nie altyd aan diens is nie en dat dit ure of selfs dae kan neem voor 'n boodskap gesluit word.
Wanneer daar 'n ramp plaasgevind het, word lede juis aangemoedig om inligting te plaas oor hulpverlening wat deur erkende, betroubare organisasies in daardie streek georganiseer word. As daar byvoorbeeld 'n aardbewing iewers in die wêreld plaasgevind het, kan 'n lid uit Spanje byvoorbeeld inligting plaas oor hoe 'n mens in Spanje deur betroubare organisasies kan geld skenk of vrywillige hulp verleen.
- Boodskappe wat deel van 'n gesprek oor 'n natuurramp is, maar wat politieke kommentaar lewer, sal verwyder word ongeag die mening wat uitgespreek is.